
    ประกาศองค์การบริหารส่วนตำบลป่าพะยอม
เรื่อง    สอบราคาจ้างโครงการวางท่อเมนประปา ระยะทางไม่น้อยกว่า ๗๘๐  เมตร
บริเวณพื้นที่ หมู่ที่  ๒ ตำบลป่าพะยอม  อำเภอป่าพะยอม  จังหวัดพัทลุง
------------------------------------------
                ด้วยองค์การบริหารส่วนตำบลป่าพะยอม  มีความประสงค์ดำเนินการสอบราคาจ้างโครงการวางท่อเมนประปา ระยะทางไม่น้อยกว่า  ๗๘๐  เมตร บริเวณพื้นที่  หมู่ที่ ๒ ตำบลป่าพะยอม รายละเอียดตามแผนผังที่องค์การบริหารส่วนตำบลป่าพะยอมกำหนด พร้อมติดตั้งป้ายประชาสัมพันธ์โครงการ  จำนวน  ๑ ป้าย ตั้งจ่ายจากเงินอุดหนุนทั่วไป งบประมาณ  ๑๔๘,๐๐๐ บาท (-หนึ่งแสนสี่หมื่นแปดพันบาทถ้วน-)  โดยกำหนดราคากลาง เป็นเงิน               ๑๔๘,๐๐๐ บาท (-หนึ่งแสนสี่หมื่นแปดพันบาทถ้วน-)  

     ผู้มีสิทธิ์เสนอราคาจะต้องมีคุณสมบัติดังนี้
๑.   เป็นบุคคลธรรมดาหรือนิติบุคคล  ผู้ที่มีอาชีพรับจ้างสอบราคาดังกล่าว


๒.  ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่น  และได้แจ้งเวียนชื่อแล้ว


๓.  มีผลงานก่อสร้างในประเภทเดียวกันกับงานที่ประกาศสอบราคาจ้างไม่น้อยกว่า   ๗๔,๐๐๐.-  บาท และเป็นสัญญาโดยตรงกับส่วนราชการหน่วยงานตามกฎหมาย ว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่ผู้ว่าจ้างเชื่อถือ ในสัญญาเดียวกัน


๔.  ไม่เป็นผู้ได้รับเอกสารสิทธิหรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคา  ได้มีคำสั่งให้สละสิทธิ์ความคุ้มกันเช่นว่านั้น


๕.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลป่าพะยอม ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้
     กำหนดดูสถานที่ก่อสร้างและรับฟังคำชี้แจงรายละเอียดเพิ่มเติม  ในวันที่ ๒๘ กุมภาพันธ์ ๒๕๕๔ เวลา ๑๐.๐๐ – ๑๑.๐๐ น. ณ สำนักงานองค์การบริหารส่วนตำบลป่าพะยอม ผู้ใดไม่มารับฟังคำชี้แจงรายละเอียดและลงลายมือชื่อไว้เป็นหลักฐาน ไม่มีสิทธิ์โต้แย้งรายละเอียดใด ๆ ทุกกรณี

       กำหนดยื่นซองสอบราคา ระหว่างวันที่  ๑๕ กุมภาพันธ์  ๒๕๕๔ – ๑ มีนาคม ๒๕๕๔  ในวันและเวลาราชการ ณ สำนักงานองค์การบริหารส่วนตำบลป่าพะยอม  และในวันที่ ๒ มีนาคม ๒๕๕๔ ระหว่างเวลา           ๐๙.๐๐–๑๐.๐๐ น. ณ ศูนย์รวมข้อมูลข่าวสารการซื้อหรือการจ้างของหน่วยงานท้องถิ่นระดับอำเภอ (ที่ว่าการอำเภอ         ป่าพะยอม จังหวัดพัทลุง) และกำหนดเปิดซองสอบราคา  ในวันที่ ๒ มีนาคม ๒๕๕๔ ตั้งแต่เวลา ๑๑.๐๐ น. เป็นต้นไป ณ ศูนย์ข้อมูลข่าวสารการซื้อหรือการจ้างของหน่วยงานท้องถิ่นระดับอำเภอ (ที่ว่าการอำเภอป่าพะยอม) จังหวัดพัทลุง. 
/ผู้สนใจติดต่อ...
- ๒ -

      ผู้สนใจติดต่อขอซื้อเอกสารสอบราคาชุดละ ๘๐๐.- บาท (-แปดร้อยบาทถ้วน-) ได้ที่ ส่วนการคลัง สำนักงานองค์การบริหารส่วนตำบลป่าพะยอม อำเภอป่าพะยอม จังหวัดพัทลุง ระหว่างวันที่ ๑๕ กุมภาพันธ์  ๒๕๕๔ –  ๑ มีนาคม  ๒๕๕๔ หรือสอบถามทางโทรศัพท์หมายเลข ๐–๗๔๖๒– ๔๔๔๔ ต่อ ๑๖ ในวันและเวลาราชการหรือ  www.paphayom.go.th  



ประกาศ  ณ  วันที่  ๑๕  เดือนกุมภาพันธ์  พ.ศ.๒๕๕๔       

